
E L Ő T E R J E S Z T É S

Sülysáp Város Önkormányzata Képviselő-testületének

2018. január 25-én tartandó munkaterv szerinti ülésére

2. napirendhez

Tárgy:
Tájékoztató a 2016. év IV. negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdés b) pontja szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Az érintettek nevében a melléklet szerinti összevont beszámolót terjesztem elő a 2016. év IV. negyedévére vonatkozóan.
Kérem a beszámoló szíves megtárgyalását és elfogadását.
…/2018. (I. 25.) ÖKT határozati javaslat

Sülysáp Város Önkormányzatának Képviselő-testülete a 2016. év IV. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, jegyző
Sülysáp, 2018. január 18.

BESZÁMOLÓ

a Sülysáp Város Önkormányzata Képviselő-testülete által átruházott 
hatáskörökben hozott 2017. IV. negyedévi döntésekről
I. Önkormányzati szociális támogatások
Polgármesteri hatáskörben 2017. IV. negyedévében újonnan 50 db háztartás esetében állapítottunk meg települési lakásfenntartási támogatást, 326.000,- Ft összegben (átlagosan 6.520,- Ft-ot/háztartásonként), ami összességében az előző negyedévben beadott kérelmekhez képest 35%-os növekedést mutat (37 db-ról 50 db-ra). Az egyes háztartásokra lebontva azonban a megítélt támogatások összege átlagban 4,1%-kal csökkent (6.797,- Ft-ról 6.520,- Ft-ra). Ebből az állapítható meg, hogy ugyan az előző negyedévhez képest új igénylőként többen adták be a kérelmüket, de akik most beadták, azok a jövedelmi viszonyaikat tekintve jobb anyagi helyzetben voltak az előző negyedévben igénylőkhöz képest. 2017. IV. negyedévében összesen 422 család volt jogosult települési lakásfenntartási támogatásra 2.880.500,- Ft összegben, ez havi átlagban 141 családot és 960.167,- Ft kifizetett támogatást jelent az önkormányzatnak. A támogatások minimálisan adható összege: 2.500,- Ft, maximuma: 9.000,- Ft, melyek függnek a háztartás nagyságától és jövedelmi helyzetétől. A települési lakásfenntartási támogatás megállapításánál továbbra is fontos szempont a közműszolgáltatók részére történő átutalás, elsősorban: áram és gázszolgáltatók részére, ezek hiányában pedig házipénztárból történő készpénz kifizetés (a IV. negyedévben, 6 esetben állapítottuk meg készpénzben a települési lakásfenntartási támogatást, összesen 45.500,- Ft összegben). 

Települési krízistámogatás megállapításra 118 alkalommal került sor, összesen 1.498.400,- Ft összegben, ebből tüzelőt 73 főnek állapítottunk meg 1.148.000,- Ft értékben, 45 fő pénzbeli krízistámogatásban részesült 350.400,- Ft összegben. A pénzbeli kérelmek ebben az időszakban elsősorban téli ruhanemű vásárlásra, illetve élelmiszervásárlásra lettek megállapítva. Egy esetben ítéltük meg a támogatás összegét természetbeni ellátás formájában. Ebben az esetekben a pénzbeli ellátás cél szerinti felhasználása nem látszott biztosítottnak, ezért a Dr. Gáspár István Humánszolgáltató Központ munkatársát jelöltük ki a támogatás felvételére, aki a kérelmezővel közösen gondoskodott a támogatás megfelelő felhasználásáról.

Települési temetési krízistámogatás megállapítására a fenti időszakban 1 esetben került sor (15.000,- Ft összegben).

Polgármesteri hatáskörben 2017. IV. negyedévében 2 esetben került sor újonnan települési létfenntartási támogatást megállapításra. 2017. IV. negyedévében összesen 24 fő volt jogosult erre az ellátásformára, 453.000,- Ft összegben. Ebben az időszakban nem került sor kérelem elutasításra a jogosultsági feltételek fennállásának hiánya miatt. A megállapított támogatás egy éven keresztül, havi rendszerességgel segíti az alacsony jövedelemmel rendelkező családok mindennapi szükségleteit. A helyszínen készült környezettanulmány és fényképfelvétel minden esetben alátámasztja a benyújtott kérelem jogosságát, mert a kérelmezők lakóhelye és lakókörnyezete gondozott volt. 

Települési temetési kölcsön megállapítására a fenti időszakban 1 esetben került sor, 100.000,- Ft összegben. 
A fentebb említett támogatások a polgármester döntését követően maradéktalanul kifizetésre kerültek. 

A polgármester a rendelkezésre álló adatok alapján naponta, szükség esetén azonnal dönt a támogatások odaítéléséről, melynek során figyelemmel volt minden kérelmező egyéni szociális helyzetére.

II. Közterület-használati engedély
A Polgármester átruházott hatáskörében hozott döntései 2017. IV. negyedévben a közterületek használatának rendjéről és feltételeiről szóló 7/2010. (IV.1.) önkormányzati rendelet 8. § (1) bekezdése alapján:
2 db közterület használati engedély került kiadásra, ebből 1 árusításra és 1 reklámozás céljára.
IV. Önkormányzati vagyonnal kapcsolatos intézkedések

Az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet 5. § (2) bekezdés szerint a polgármester döntéseiről és intézkedéseiről negyedévente beszámol a képviselő-testületnek.

Az elmúlt negyedévben e körben a 0406/36 és 0406/37 hrsz. alatti földrészletekből túlkerített cca. 250 m2-es terület jogi sorsának rendezésére, és ehhez kapcsolódóan a Sülysáp 317 hrsz. alatti földrészletből kialakított 600 m2-es telek értékesítésére került sor.
Sülysáp, 2018. január 18.



Horinka László s.k.




polgármester 
PAGE  
2/3

